section_heading: Rane godine i Lugburz (1993. — 1995.)
paragraph_text: Demo uradci dobro su se prodali u glazbenoj prodavaonici u Beču, zvanoj "Why Not". Nešto kasnije, Silenius je došao u kontakt s T.T.-om (Thomas Tannenberger), što će kasnije rezultirati kreiranjem Abigora. Silenius je kao trajni član sve do 1999. godine odradio svoj posao kao pjevač za sva izdanja Abigora (osim za demo). Prvi Abigorov album objavila je tada mlada diskografska kuća Napalm Records, a Silenius je 1995. godine s njom uspio ugovoriti debitantski album Summoninga Lugburz. U to vrijeme članovi Summoninga bili su Silenius (pjevač, klavijaturist i basist), Protector (klavijaturist i gitarist) te Trifixion (bubnjar; njegova zadnja suradnja sa sastavom); Pazuzu im se nakratko pridružio kao gostujući pjevač te je napisao neke tekstove. Lugburz je stilistički bio više u tonu tradicionalnog black metala te puno različitiji od sljedećih izdanja grupe koja će tek uslijediti.